ועדת החינוך, התרבות והספורט, כנסת 20, פרוטוקול מספר 311, 2016-12-14 09:09

יעקב מרגי: בוקר טוב, אני מתכבד לפתוח את ישיבת ועדת החינוך, התרבות והספורט של הכנסת.

יעקב מרגי: ה- 14 לדצמבר 2016, י"ד בכסלו תשע"ז.

יעקב מרגי: הנושא על סדר היום: העסקת מורות בתכנית שלבים קדימה מדע.

יעקב מרגי: אנחנו נפתח ככה.

יעקב מרגי: מה זה שלבים?

יעקב מרגי: מה התכנית הזו?

יעקב מרגי: קדימה, מי מדבר אצלכם?

יעקב מרגי: קדימה תרתי משמע.

יעקב מרגי: תציגו לנו את תכנית שלבים.

אילן גילאון: אנחנו ביקשנו את הדיון על הנושא של העסקת העובדים ואני מבקש להזכיר לאדוני.

יעקב מרגי: יש שני דיונים.

אילן גילאון: כן?

אילן גילאון: זה שני דיונים?

יעקב מרגי: יש שני דיונים.

יעקב מרגי: בשעה הבאה.

יעקב מרגי: אז בואו, תציגו לנו קודם כל, בבקשה.

<גילה איש: גילה איש, מנהלת תכנית שלבים.

<גילה איש: תכנית שלבים היא בעצם תכנית שנותנת שירותי חינוך וטיפול לילדים חולים בכל הארץ.

<גילה איש: תכנית שמטפלת ב- 5,000 ילדים במהלך השנה ובכל רגע נתון ב- 1,000 ילדים.

<גילה איש: התכנית מתייחסת לכל המגזרים כמובן, לכל סוגי החינוך, לכל שלבי החינוך, כולל חינוך מיוחד מגיל 3 ועד גיל 21.

<גילה איש: במסגרת התכנית ניתנים גם שירותי הוראה, שירותי סיוע חינוכי ושירותים פרא- רפואיים.

יעקב מרגי: כל חבלי הלידה שהיו לקדימה מדע, נגמלתם מהם כבר?

<גילה איש: אני חושבת שאנחנו נמצאים היום במקום לא של חבלי לידה - - -

יעקב מרגי: כמה שנים אתם כבר זכיינים ב - - - ?

<גילה איש: מינואר 2015.

אילן גילאון: זו שנה שניה.

יעקב מרגי: והקושי שלכם לגיוס מורים ומורות בפריפריה או במקומות מסוימים, התגברתם על זה?

יעקב מרגי: היה לכם.

יעקב מרגי: את מודעת לכל מה שעברנו?

<גילה איש: כן, אני מודעת.

יעקב מרגי: לא מה שאתם עברתם, מה שאנחנו עברנו בוועדה.

<גילה איש: אני מודעת, אנחנו נמצאים היום במצב שבו שיעור המורים שאנחנו נאלצים לגייס מפאת הצרכים שצצים בכל רגע נתון, שיעור המורים הוא נמוך ביותר.

יעקב מרגי: יש מישהו מקדימה שרוצה להתייחס יותר?

<אבי זיו: כן.

יעקב מרגי: בבקשה, אדוני.

יעקב מרגי: תציג את עצמך.

<אבי זיו: בוקר טוב, אדוני - - -

אילן גילאון: לא כדאי שנציג את הנושא?

אילן גילאון: כי אני רואה שההתייחסות היא ל - - -

יעקב מרגי: אז בוא אני אענה.

יעקב מרגי: אני בכוונה שם את זה על השולחן, קודם כל לשים את זה על השולחן.

יעקב מרגי: לא כולם מלווים את הנושא כמונו, יש גם אורחים וגם סתם בעלי עניין שירצו לדבר, לכן ניתן לפתוח את זה ולאחר מכן ניתן לחברי הכנסת להרחיב.

<אבי זיו: אבי זיו, משנה למנכ"ל קדימה מדע.

<אבי זיו: הערה קצרה בהמשך למה שגילה אמרה וכדי שכולם יהיו מעודכנים ברקע של הפרויקט.

<אבי זיו: אז באמת, קיבלנו את הפרויקט בינואר 2015.

<אבי זיו: כולם מכירים את הרקע, קיבלנו אותו מ"טללים".

<אבי זיו: חלק מהמורים, רוב המורים שיושבים פה, הם מורי טללים לשעבר, חלקם היו רכזים והם גם רכזי שטח אצלנו.

<אבי זיו: עברנו כברת דרך ארוכה מאז שהתחיל הפרויקט ועד היום.

<אבי זיו: מתחילת הדרך ועד ממש לא מזמן, עיקר הטענות היו על זה שקדימה מדע לא מספקת את השירותים לתלמידים החולים בביתם כנדרש על פי המכרז.

<אבי זיו: בכל ועדה שהיינו בה, והיינו בכמה וכמה ועדות, הצגנו את כל מה שעשינו לאורך התקופה והצגנו בעיקר רצון טוב ומקצועיות הולכת ומשתפרת.

<אבי זיו: נפגשנו עם חברי כנסת, גם הפגישה האחרונה שהייתה עם חבר הכנסת איציק שמולי בהתאם לדרישתו בוועדה הקודמת להציג נתונים, הוצגו הנתונים.

<אבי זיו: אין ספק, בכל רגע נתון שנבדוק אז יהיו דברים שאולי יש מי שרואה אותם כלא מושלמים, אבל חשוב להדגיש שזה פרויקט בהיקפים משתנים ובכל רגע שאנחנו מדברים נכנסים עוד ועוד ועוד תיקי תלמידים שדורשים טיפול ובסך הכל אני אומר שהפרויקט נמצא במקום טוב.

<אבי זיו: יש עוד הרבה מאוד עבודה לפנינו, יש מנהלת פרויקט חדשה, יש רכזת תפעול, יש רכזת פדגוגית, הפרויקט מנוהל בצורה טובה.

<אבי זיו: יש עדיין הרבה מה לעשות, אני לא אומר שלא, אבל היום אנחנו במקום טוב - - -

יעקב מרגי: אז בוא אני אסביר לך - - -

<אבי זיו: - - אם הגענו למצב שבו המורים מתלוננים שאין להם מספיק עבודה - - -

יעקב מרגי: אז יפה.

יעקב מרגי: תעצור בנקודה הזאת.

יעקב מרגי: כשבאה הסוגיה הזו של תנאי שכר לעובדים, אני לא כמו אותם ראשי ועדות שעטים מיד על נושאים, אמרתי שזה לא נושא לוועדה שלי, זה נושא לוועדת העבודה והרווחה, שם דנים בדיני עבודה.

יעקב מרגי: פנה אלי יו"ר ועדת העבודה, הרווחה והבריאות, חבר הכנסת אלי אלאלוף, ואמר לי אני מתעקש שאתה תעשה את זה כי יש פה - - -.

יעקב מרגי: אמרתי לו אני לוקח, ברגע שאתה מבקש, אני לא מאלה שלוקחים לוועדות אחרות, אני מאלה שנלקחים ממנו באגרסיביות על ידי ראשי ועדות אחרות.

יעקב מרגי: אוהבים את תחום החינוך כנראה.

אילן גילאון: גם אוהבים את היושב ראש, כנראה.

יעקב מרגי: תודה רבה, אדוני.

יעקב מרגי: זה הדדי.

יעקב מרגי: לכן אני אמרתי, קודם כל אני אפתח בקטע הזה, תן לנו את ההיבטים על הרקע ההיסטורי, כי באמת המפלס של הפניות של אותם מורים ירד.

יעקב מרגי: או שהתייאשו ממני או שהתייאשו מכם או שבאמת הבעיות נפתרו.

יעקב מרגי: אבל מרגע שבאו סוגיות של תנאי שכר, רוב חברי הכנסת, לפחות אלה שיושבים פה ונכנסה עוד חברת כנסת, שתנאי שכר ותנאי שכר של עובדים הם בסף רגישות גבוה מאוד, ולכן אנחנו פה נדרשנו לכאן.

יעקב מרגי: ועכשיו אני אעביר את רשות הדיבור לחבר הכנסת אילן גילאון, בבקשה.

אילן גילאון: תודה רבה, אדוני.

אילן גילאון: קודם כל אני מודה לך.

אילן גילאון: באמת הדיון בקדימה מדע, כבודו יודע שהתקיים מספר פעמים ואני ביקשתי את הדחיפות בדיון הזה.

אילן גילאון: אני רוצה שיהיה ברור לגמרי, ישבתי גם עם המנכ"ל שלכם ואנחנו לא באים בטענות לקדימה מדע ואי אפשר להפריז בחשיבות של קדימה מדע.

אילן גילאון: השקפתי והשקפתנו, נדמה לי של כל יושבי השולחן הזה, לגבי העסקה באמצעות proxy, באמצעות גורם מתווך, אף פעם לא הייתה מן המתלהבות, אני אקרא לזה ככה.

אילן גילאון: אף פעם לא הבנו למה משרד החינוך לא עושה בעצמו את העבודות האלה, אבל יש כאן איזשהי נטיה.

אילן גילאון: ואני אומר, המציאות כאן היא לא הכי גרועה במציאות של העסקה באמצעות גורם שלישי, זה עדיין לא עובד קבלן כי יש משרדים ממשלתיים שעושים את זה עוד הרבה יותר חמור.

אילן גילאון: אנחנו באנו להידרש לעניין ההעסקה.

אילן גילאון: יש לזה משמעות חינוכית ממדרגה ראשונה.

אילן גילאון: אני אתמול ישבתי עם מנכ"לית משרד החינוך, אדוני, בנושא הנגישות.

אילן גילאון: לנגישות במשרד החינוך יש משמעות הרבה הרבה יותר גדולה מאשר בכל משרד אחר, וככה אני אומר לגבי נושא ההעסקה, עניין חינוכי פר אקסלנס, קודם כל.

אילן גילאון: אי אפשר, אדוני, ואני חושב שאני אקרא לילד בשמו, הבעיה בהעסקה הזאת שאנחנו קוראים למורים "מורים" ובסך הכל הם שמרטפים, בסופו של דבר, על פי תנאי העסקתם.

אילן גילאון: ואין לי טענה לעמותה, יש לי טענה למכרז שהוא כנראה לא נתפר במידות שהיה צריך לעשות, כי בעיני אין הבדל בין מי שמטפל בילד אחד או ב- 30 ילדים.

אילן גילאון: כמי שמכיר את זה היטב, וגם אדוני יודע את המציאות הזאת, אנחנו לא פעם נדרשים לפגישות עם ילדים חולים וילדים מיוחדים וילדים עם צרכים מיוחדים, אני רוצה להגיד לכם שבפגישות ספורדיות, לא בצורה אינטנסיבית כפי שהאנשים האלה עושים אותם, שבטח הם לא אנשים ציניים, כי אם הם היו אנשים ציניים הם לא היו בוחרים לעשות את מה שהם עושים, זה ברור לגמרי, לי לוקח לעשות לעצמי ריסטרט של שבועיים כדי לצאת מהדבר הזה, כי אין דבר יותר, איך אני אגיד, מרגש, מכביד ואתה לוקח את זה ללב, ואתה בסך הכל לוקח מתוך הכאב הזה יחד איתך.

אילן גילאון: אבל אני אומר, אלה אנשים שבחרו לעצמם את ייעודם, זה הייעוד שלהם.

אילן גילאון: מצד שני, אני לא רואה באמת שום סיבה להעסיק עובדים משעה לשעה, זה לא מתקבל על הדעת.

אילן גילאון: מוציאים אותם לחופשה מתי שיש חופשה במשרד החינוך?

אילן גילאון: זה מטורף, זה לא נכון, זה לא חינוכי, אני לא יודע באיזה קלקולציה זה מתבצע.

אילן גילאון: זה לא יתכן.

אילן גילאון: אני לא נכנס לעניינים השעתיים, לתנאי ההעסקה.

אילן גילאון: אני אומר, מורים לילד אחד, לילד עם צרכים מיוחדים, הם מורים לכל דבר כמו מורה לכיתה של 40 ילדים.

אילן גילאון: הכי טוב היה אם משרד החינוך היה מעסיק אותם.

אילן גילאון: הפחות טוב שמישהו אחר מעסיק אותם, אבל באותם תנאים של משרד החינוך ועובדים כתף אל כתף.

יעקב מרגי: אילן, שאלה.

יעקב מרגי: מהדברים שלך עולה שכאילו בדקת ואתה יודע לומר לי שקדימה מעבירה לפי תנאי המכרז רק - - -

אילן גילאון: קודם כל, קדימה לקחה ב- 150 עובדים יותר ממה שהייתה זקוקה בתנאי המכרז, זה דבר שכמובן מחליש את האנשים שבתוך המכרז.

אילן גילאון: עם כל הכבוד לצרכים, אפשר תמיד להגדיר את הצרכים.

אילן גילאון: בי"ת, האנשים האלה, ואתה יכול לשאול אותם, הם פה יושבים, גם הנציגים שלהם וגם המורות, הם מוצאים לחופשה, הם פשוט עובדים שעתיים.

אילן גילאון: אומר לך ככה, הם צריכים להשלים מכסת שעות כמו כל בייביסיטר שאנחנו מזמינים לנכדים שלנו כשאנחנו צריכים.

אילן גילאון: אני לא יודע מה התעריף של הבייביסיטר, יכול להיות שהוא יותר גבוה, לא נכנס לזה, אבל זה לא מתקבל בשום מקום במשרד החינוך, בשום פנים.

יעקב מרגי: חברי הכנסת רוצים התייחסות או שנשמע קודם את המורים?

יעקב מרגי: נציגי המורים.

<מירב אבן צור: שלום, אדוני.

<מירב אבן צור: שמי מירב, אני מורה כ-9 שנים בפרויקט הזה, הייתי גם מורה ב"טללים" ועכשיו אני מורה בקדימה מדע.

<מירב אבן צור: אנחנו התאגדנו כי המצב הוא בלתי נסבל, יוצא שאנחנו ארבעה חודשים בשנה לא מקבלים שכר, כל החופשים זה על חשבוננו.

<מירב אבן צור: גם עצם העובדה שהכניסו מורים נוספים, עוד ועוד מורים מעבר למה שדורש המכרז, נוצר מצב שאנחנו כמעט עד חודש נובמבר היינו ללא תלמידים.

<מירב אבן צור: הרבה מאוד מורים נפגעו, חלקם עד עכשיו יושבים בבית ללא תעסוקה בגלל שלקחו יותר מדי ממה שהמכרז דורש.

יעקב מרגי: אנחנו פה נדרשנו לדון בהתחלה כשלא היו מורים, עכשיו יש יותר מורים.

יעקב מרגי: בסדר, שומע.

<מירב אבן צור: לגבי הטענה הזאת, אם יש מורים או אם חסרים מורים, לגבי המרחק של הנסיעות או מה שהחוק מתיר למעסיק לדרוש מהעובד שלו, כמה קילומטר לנסוע או לא לנסוע, ובפרטים האלה אני פחות בקיאה, אבל מה שאני יודעת זה שהמצב שלנו הוא בלתי נסבל.

<מירב אבן צור: אנחנו התכנסנו כאן עוד לפני כן - - -

יעקב מרגי: תזכירי לי את השם.

<מירב אבן צור: שמי מירב.

יעקב מרגי: מירב.

יעקב מרגי: את וויקה ועבדת כבר בתקופת "טללים".

יעקב מרגי: אני אשאל שאלה, את לא חייבת לענות לי, אם לא זו זכותך.

יעקב מרגי: את יכולה לענות בממוצע כמה שעות את עובדת בחודש?

<מירב אבן צור: היום?

<מירב אבן צור: בחודש זה או בחודש הקודם?

יעקב מרגי: בואי תני לי תחילת שנה, אמצע שנה, סוף שנה.

<מירב אבן צור: בתחילת שנה בערך אני עובדת משהו כמו 120 שעות, באמצע שנה 180 שנה ולקראת סוף שנה משהו כמו 150 שעות.

יעקב מרגי: כשאת אומרת 120, 150, 180, זה בניידות ממקום למקום.

<מירב אבן צור: בניידות ממקום למקום.

יעקב מרגי: אתם משופים על הוצאות הנסיעה, זמן הנסיעה?

<מירב אבן צור: אנחנו מקבלים 15 שקלים פר תלמיד לנסיעה, זה דבר שלא תמיד מכסה את ההוצאות של הנסיעה.

<מירב אבן צור: כאשר מדובר במרחק של עד 20 קילומטר זה לא מכסה, וגם אין לנו הוצאות רכב.

<מירב אבן צור: מה גם שדמי הנסיעה - - -

יעקב מרגי: מה התעריף לשעת הוראה?

<מירב אבן צור: 65 שקלים, עד שנה שעברה זה היה 49 שקלים אבל זה תוקן ושונה וקיבלנו החזרים בהתאם למכרז.

<קריאה: אבל זה בהתאם למכרז, זו לא הייתה העלאה.

יעקב מרגי: סלח לי, אתה ברשות דיבור?

<קריאה: סליחה.

יעקב מרגי: אנחנו רוצים לעשות סדר בדיון.

יעקב מרגי: עם כל הכבוד, אתם מכירים את הבעיה כי אתם חיים אותה, אנחנו צריכים ללמוד אותה, לראות אכן הכצעקתה אם כן.

יעקב מרגי: אז תנסו להתמקד איפה הפגיעה בשכר.

יעקב מרגי: הטענה הייתה ועילת הדיון היא על פגיעה בשכר המורים.

<מירב אבן צור: אוקי, יש כמה היבטים של פגיעה.

<מירב אבן צור: קודם כל, עצם העובדה שלקחו עוד ועוד מורים, זה דבר ראשון.

<מירב אבן צור: דבר שני ומה ששונה בעבר, זה הקשחת התנאים לקבלת השירות.

<מירב אבן צור: זאת אומרת, אם בעבר הסתפקו באישור מרופא, כיום הדרישה היא לרופא מומחה וכידוע צריך לחכות המון זמן לאישורים מרופא מומחה.

יעקב מרגי: מה זה עניינך?

יעקב מרגי: סליחה.

יעקב מרגי: לצורך העניין, מה זה עניינך?

<מירב אבן צור: כי זה פוגע - - -

יעקב מרגי: זה מצמצם לך את שעות ההוראה, ברור לי.

יעקב מרגי: אבל אני רוצה שתהיו איתנו בראש, אנחנו איתכם, רוצים לעזור לכם.

יעקב מרגי: רוצים למנוע פוטנציאל לפגיעה בתנאי שכר של עובדים ושל מורים כל שכן.

יעקב מרגי: תנסי לא להיכנס לי, שאני לא ארגיש שאת רוצה לנהל לי את קדימה מדע או את משרד ה - - -

<מירב אבן צור: אני - - -

יעקב מרגי: רגע.

יעקב מרגי: אל תתני לי את ההרגשה שאת רוצה לנהל את אגף חינוך מיוחד.

יעקב מרגי: תתמקדי בפגיעה בתנאי העבודה, אני אפילו לא אומר בתנאי השכר, הבנתי את הרעיון, ולכן אני לא אומר תנאי שכר אלא תנאי העבודה שלך.

<מירב אבן צור: אוקי, אז מה שאנחנו מבקשים בעצם זה להשוות את התנאים שלנו לתנאים הקיימים במערכת.

<מירב אבן צור: אנחנו יודעים שגם בפרויקט הילה שהוא גם יחידני ופרטני - - -

יעקב מרגי: יהיה דיון המשך על זה.

<מירב אבן צור: אוקי.

<מירב אבן צור: גם שם, אדוני היושב ראש, מקבלים משרה.

<מירב אבן צור: זאת אומרת, יש הקצאה של משרה וזה לא עובד לפי שעות אפקטיביות, עבדת קיבלת, לא עבדת לא קיבלת.

<מירב אבן צור: זאת אומרת, זו הפגיעה - - -

יעקב מרגי: זו הפגיעה המהותית.

<מירב אבן צור: זו הפגיעה המהותית בנו.

<מירב אבן צור: זאת אומרת, אנחנו צריכים ארבעה חודשים לא להשתכר.

יעקב מרגי: הבנתי, ולכן יוצא מזה שאת גם גולשת לנושאים ואני מבין אותך.

<מירב אבן צור: בוודאי, אני מנסה להבין ממה זה נובע, איך זה קורה.

יעקב מרגי: תביני אותי.

<מירב אבן צור: אני בהחלט מבינה אותך, אבל המצב שלנו הוא בלתי נסבל.

<מירב אבן צור: אנחנו לא אומרים לקדימה מדע איך לנהל את הדברים שלהם - - -

יעקב מרגי: יש לכם אי ודאות או חוסר ביטחון תעסוקתי.

<מירב אבן צור: לגמרי, לחלוטין.

<מירב אבן צור: אי אפשר לדעת איך אני אתחיל שנה, אי אפשר לדעת איך אני ממשיכה חודש הבא.

<מירב אבן צור: אני לא יודעת.

<מירב אבן צור: יכול להיות שיירדו שלושה תלמידים, יכול להיות שזה הולך, אין לי מושג מה קורה.

<קריאה: לא סגור בעליל.

יעקב מרגי: אבל אני חייב לברר את הדברים כדי לדעת למי לפנות, אנחנו, לא אני, לקדימה מדע או למחברי המכרז, למשרד החינוך.

מיכל בירן: האמת שיש די אשמה בשביל כולם.

<מירב אבן צור: אני מרגישה שאין אחריות כלפינו.

<מירב אבן צור: זאת אומרת, אין שום מחויבות כלפינו.

<מירב אבן צור: אתם תשבו, תחכו, תקבלו עבודה, תקבלו.

<מירב אבן צור: לא תקבלו, יופי.

<מירב אבן צור: זאת אומרת אין אחריות כלפינו, אין הבנה שיש לנו - - -

יעקב מרגי: עכשיו אני אהיה הקטגור שלך, בסדר?

יעקב מרגי: לצורך העניין, עם כל הכבוד, את חתומה בחוזה עם קדימה?

<מירב אבן צור: כן.

יעקב מרגי: ידעת שזה חוזה שעתי?

<מירב אבן צור: כן, ידעתי שזה חוזה שעתי.

יעקב מרגי: אז לכאורה אין לך מה להלין על - - -

מיכל בירן: מה זאת אומרת?

יעקב מרגי: את רוצה, אני אתן לך רשות דיבור ותאמרי מה את רוצה.

יעקב מרגי: אנחנו בשבועיים של חופש הביטוי, תנו לנו להשתחרר קצת.

<מירב אבן צור: אנחנו עברנו מהזכיין הקודם.

<מירב אבן צור: הזכיין הקודם היה משהו קטן, מצומצם, המעסיק הכיר אותנו באופן אישי, כמעט כל אחד ואחד מהמורים.

יעקב מרגי: והיו חולים אז?

יעקב מרגי: או שמשרד החינוך היה קמצן?

<מירב אבן צור: היו חולים, לצערנו הרב, הלוואי ולא יהיו חולים בכלל בישראל ואנחנו נמצא תעסוקה אחרת, אבל היו חולים.

<מירב אבן צור: היה מצב שהעבודה חולקה באופן מסודר והיה ברור מה קורה פחות או יותר.

יעקב מרגי: תודה.

יעקב מרגי: חברי הכנסת, רוצים להתבטא?

יעקב מרגי: בבקשה.

יעקב מרגי: מיכל.

מיכל בירן: טוב.

מיכל בירן: דבר ראשון, מרגי, אני ממש מתנצלת שהתפרצתי לדבריך, אבל אני מתקוממת על הטיעון של "ידעת".

יעקב מרגי: אני רוצה להיות קטגור לצורך העניין.

מיכל בירן: בסדר, אני אומרת, זה מזכיר לי שהיו פה פיצולי משרות של העוזרים הפרלמנטריים, כל אחד מהם ידע שהוא מגיע ל- 40% או ל- 80% משרה, אבל הוא קיווה, זו הייתה הברירה שלו והוא קיווה שזה יגדל.

מיכל בירן: אז זה שאנשים תמיד מקווים או שאין להם ברירה, אי אפשר להשליך חזרה אליהם.

יעקב מרגי: אבל גם הם לא יכולים לבוא בטענות.

מיכל בירן: לא, אתה כן יכול לבוא בטענות, סליחה.

יעקב מרגי: למי?

יעקב מרגי: למי אני יכול לבוא בטענות?

מיכל בירן: אני שניה רוצה לסיים את דבריי.

מיכל בירן: אם אתה חלש ומישהו מנצל את זה, הבעיה והאשמה היא על מי שניצל את זה, לא על מי שנוצל.

יעקב מרגי: אני מחפש את מי להאשים בזה.

מיכל בירן: אני חושבת שיש פה די אשמה לכולם.

מיכל בירן: דבר ראשון, אמר את זה חברי חבר הכנסת אילן גילאון.

מיכל בירן: מקורו של החטא הזה הוא בעצם זה שזאת העסקה קבלנית, ואז שמים אותנו במצב שהרי זה תוכנן ככה.

מיכל בירן: ככה אמר בית המשפט העליון, בשביל שכשאנחנו נבוא בטענות אל קדימה מדע, הם יגידו "מה, זה לא אנחנו, זה תנאי המכרז", אבל מישהו תכנן את הסיטואציה ככה שלא יהיו לנו כלפי מי לבוא בטענות.

מיכל בירן: אז אני באה בטענות לשני הגורמים.

מיכל בירן: אני גם באה בטענות למדינה, ועכשיו כשיו"ר ההסתדרות מוביל כזו תופעה מדהימה של קליטה וחזרה להעסקה ישירה, זה גם מה שצריך לקרות כאן.

מיכל בירן: לא יהיה פה פתרון אחר שבאמת יטפל בבעיה.

מיכל בירן: בנתיים, כשאנחנו תקועים עם הדבר הזה שהוא באמצע, צריך לפחות לוודא שהזכויות של המורים נשמרות, שהם לא מקבלים פחות ממה שמקבלים מורים במערכת החינוך.

מיכל בירן: כי הרי זו הטענה מלכתחילה שזה לא בשביל לפגוע בזכויות, אז אם זה לא בשביל לפגוע בזכויות, המדינה צריכה לשים פה כסף כדי שקדימה מדע יוכלו לשלם להם את מה שמגיע להם.

מיכל בירן: וכל הקונספט של לא לעבוד ארבעה חודשים ולתכנן מלכתחילה על דמי אבטלה ועל ניצול ימי חופשה, ניצול ימי חופשה של עובד לא נועדו בשביל זה שמישהו יעשה עליהם סיבוב.

מיכל בירן: תודה.

יעקב מרגי: מיכל, מאחר ולך הכל ברור, אני הייתי חייב שהפרוטוקול יהיה ברור לו - - -

מיכל בירן: אין בעיה.

יעקב מרגי: לכן עם כל הרגישות ושזה מקומם לפעמים, את לא רואה את הרגליים שלי מתנועעות, את רואה רק גוף שלם מעל השולחן ואני חייב לעשות את זה לצורך ניצול הדיון כדי שתבינו.

<קריאה: רק הערה צדדית.

<קריאה: כל רעיון החופשה במערכת החינוך נועד לכך משום שמדובר בשחיקה של אנשים, קל וחומר במקרה הזה, ואת זה אין להם.

<קריאה: מתי יש להם תעסוקה?

<קריאה: כשכולם בחופש.

יעקב מרגי: מסעוד גנאים, אתה רוצה להתבטא או שאנחנו נשמע את משרד החינוך?

מסעוד גנאים: נשמע את משרד החינוך.

יעקב מרגי: נמצא איתנו יו"ר קדימה מדע, מוטי דותן, שהוא גם יו"ר המועצה האזורית גליל תחתון.

<קריאה: אמרת יו"ר קדימה, אז לרגע חשבנו - - -

יעקב מרגי: מיד המשכתי בנשימה אחת "קדימה מדע" כמו "יהודית ודמוקרטית", בלי הפסקה.

יעקב מרגי: יש כאלה שנעתקת להם הנשימה כשהם אומרים "יהודית" ועולה להם בבריאות להגיד "דמוקרטית".

יעקב מרגי: בבקשה, מוטי.

<מוטי דותן: אני אגיד, אני יושב פה, אל"ף, אני חושב שזו זכות גדולה שיש לקדימה מדע לטפל בילדים האלה.

<מוטי דותן: מי שלא ראה ילד חולה כזה, המורים ודאי שמכירים, לא מבין על מה אני מדבר.

<מוטי דותן: אני רק לפני כחודש הייתי עם המנכ"ל שלנו ועם הילה בסכנין לראות משפחה עם ילדה בת 5 שהקשר היחיד לעולם החיצון זה באמצעות העובדים שלנו.

<מוטי דותן: היא יוצאת מהבית רק לטיפול נמרץ, כשיש איזשהי בעיה.

<מוטי דותן: אני רוצה לחדד.

<מוטי דותן: אני אשמח מאוד אם לכל המורים יהיו את התנאים הכי טובים בעולם, באמת, אני חושב שהמורים זה החזית החברתית של החברה שלנו, קדימה מדע היא לא הכתובת.

<מוטי דותן: אני מצטער.

<מוטי דותן: אני שומע מחברת הכנסת שיושבת פה, אנחנו לא הכתובת.

<מוטי דותן: אנחנו מחויבים, אנחנו לא איזשהי עמותה, אנחנו חברה לתועלת הציבור, אנחנו מחויבים לפעול על פי תנאי המכרז ממש במדויק.

<מוטי דותן: אני לא יכול להיות נחמד לאיזה מורה ולתת לו צ'ופר, זה לא עובד ככה.

<מוטי דותן: כמו שאני יושב לפעמים אצל הורים והם מתחננים לקבל עוד שעה או עוד שעתיים, אני יכול לעזור להם מול משרד החינוך, אין לי שום אפשרות במסגרת ה - - -

מיכל בירן: אבל נשמע ששכרתם יותר מורים ממה שאתם צריכים.

מיכל בירן: זה דבר שהוא כן בשליטתך.

יעקב מרגי: אנחנו אנסנו אותם לכך.

מיכל בירן: אוקי.

<מוטי דותן: אני אענה לך.

<מוטי דותן: ישבנו פה בוועדה הזאת לפני כשנה - - -

יעקב מרגי: אנחנו אנסנו אותם, כי היה מחסור.

<מוטי דותן: - - וכעסו עלינו - - -

יעקב מרגי: הם לקחו מעל המכרז, הם התנדבו.

יעקב מרגי: ישב פה מר גנות ואמר במפורש שהוא מתחייב - - -

אילן גילאון: היושב ראש, יכול להיות שאלה תנאי המכרז ויכול להיות שזה מכרז חסר, הבעיה היא בתנאי המכרז, שלקחתם בחשבון את העקרון שמורה במשרד החינוך או מורה בעמותה זה אותו דבר.

אילן גילאון: האם לקחתם את זה בחשבון או שמראש לא התחשבתם בדבר הזה?

<מוטי דותן: משרד החינוך מיישם את המכרז ואנחנו מחויבים לתנאי המכרז, אנחנו לא יכולים להחליט החלטות כאלה ואחרות שהן בניגוד למכרז.

אילן גילאון: אני שואל אותך, מורים אצלך בקדימה, בעיניך, לפני שאנחנו מגיעים למצב בפועל, הם אותו דבר כמו כל מורה במערכת החינוך או לא?

<מוטי דותן: אני לא יודע להגיד.

אילן גילאון: יש לך אותן דרישות ממורה אצלך כמו כל מורה אחר במערכת החינוך?

<מוטי דותן: זה מורים מסוג אחר.

<קריאה: לא, אבל אנחנו עדיין עובדים לפי תכנית של מערכת החינוך, אנחנו עדיין - - -

<מוטי דותן: ודאי, אבל אני לא יכול להגיד - - -

<קריאה: חייב לומר שקדימה מדע היא לא הכתובת - - -

יעקב מרגי: גברתי, אנחנו רוצים לשמוע אותך, אבל אף אחד לא מכיר אותך, הפרוטוקול לא מכיר אותך.

<מוטי דותן: - - אבל אני לא יכול לשנות את תנאי המכרז, אז כשאמרו שאין מספיק מורים והייתה דרישה כזאת פה בוועדה, ואני שמח שהיושב ראש באמת לא עבר על זה לסדר היום, הוא דרש מאיתנו וגייסנו מהר עוד מורים.

<מוטי דותן: בכלל, צריך להבין, הילדים מחולקים לשתי קבוצות.

<מוטי דותן: יש ילדים שזה באופן זמני, שהם חודש, חודשיים, שלושה חודשים, ארבעה חודשים, ואחר כך הם חוזרים למערכת הלימודים.

<מוטי דותן: יש מקרים, לצערי, הרבה מקרים, שזה קבוע, שלילד אין סיכוי בחיים לצאת ללמוד מחוץ לבית, אז משתדלים לעשות את הכי טוב שאפשר בבית.

<מוטי דותן: לכן גם, אתה אומר לי "קח מורה", אין לי בעיה לקלוט את כולם בתנאי שכר של חוזה בכירים גם, אבל שמישהו ישפה אותם.

יעקב מרגי: מוטי, אתם בתהליך של משא ומתן עם העובדים על תנאי שכר?

<מוטי דותן: אני יודע שהתחלנו הליך כזה.

יעקב מרגי: אז תנו לנו קצת רקע.

<מוטי דותן: רק אני אומר, מנהלי בית ספר אצלי זה "של נעלייך".

<מוטי דותן: אני מוכן לתת להם את הכל - - -

יעקב מרגי: גם וסרמן ורן ארז או רק המורים?

<מוטי דותן: אני לא רוצה לדבר על זה.

יעקב מרגי: המורים, בסדר.

<מוטי דותן: דיברתי על מורים ומחנכים, אל תתחיל איתי.

יעקב מרגי: אז אמרת על מורים, גם אני אומר רק על מורים.

יעקב מרגי: מוטי, סיימת?

<מוטי דותן: כן.

יעקב מרגי: מישהו יכול לתת לי רקע על המשא ומתן?

מסעוד גנאים: אני לא הבנתי, רק שאלה.

מסעוד גנאים: הכוונה שהדרישות של משרד החינוך כדי לקבל מורה במערכת - - - שיהיה לו תואר ראשון הוראה, יש תנאים כאלה בקבלת המורים?

יעקב מרגי: ודאי, רק מורים מוסמכים.

יעקב מרגי: המורים, מי מכם רוצה לדבר?

<מרטין וילר: אני מרטין וילר, מכוח לעובדים, אני מרכז את ענף החינוך בכוח לעובדים.

<מרטין וילר: העובדים התאגדו במסגרת הארגון שלנו, במסגרת כוח לעובדים, לפני כמעט שנה.

<מרטין וילר: אני אגיד כמה מילים על המשא ומתן וגם על הבעיות כרגע שהן בעיות רלוונטיות, כי נראה לי שאנחנו טיפה'לה סוטים הצידה - - -

יעקב מרגי: בוא נעשה סדר.

יעקב מרגי: אתה היית פה מתחילת הדיון?

<מרטין וילר: כן.

יעקב מרגי: שמעת את הסקירה?

<מרטין וילר: שמעתי.

יעקב מרגי: יש בעיה לפני המשא ומתן.

<מרטין וילר: יש.

יעקב מרגי: בעיה עם תנאי שכר של עובדים, פגיעה בעובדים.

<מרטין וילר: אם יורשה לי לדבר על זה דקה.

יעקב מרגי: לא יורשה לך, אתה מתבקש לדבר על זה.

<מרטין וילר: בסדר, אז שני דברים.

<מרטין וילר: קודם כל העובדים התאגדו כדי לשפר את תנאי ההעסקה שלהם, דיברו על זה כבר ודיברו על זה יפה.

<מרטין וילר: הבעיה הכי גדולה זה בעיה של ביטחון תעסוקתי, זה העובדה שמורים נאלצים לחתום אבטלה בקיץ ובחופשים, שזה אבסורד שלא צריך אפילו להכביר עליו במילים.

<מרטין וילר: דבר שני הוא באמת השוואת תנאים.

<מרטין וילר: אלה עובדי הוראה לכל דבר ועניין, הם מקבלים תנאי שכר על בסיס שעתי וזהו, שום תגמול, שום גמול שהוא הולם את העובדה ואת המעמד המקצועי שלהם ולכן יצאנו למהלך של התאגדות ואנחנו במשא ומתן על זה עם קדימה מדע, שכרגע שוללת את מרבית הדרישות שלנו.

<מרטין וילר: אבי, אולי, אם הוא ירצה, אז הוא יוכל להאריך בדברים בהקשר הזה.

<מרטין וילר: לגבי המצב הנוכחי, יכול להיות שפעם היה מחסור במורים, אבל כרגע המצב הוא מאוד פשוט ומאוד קשה.

<מרטין וילר: אנחנו מקבלים כל הזמן פניות של מורים, של מורים ותיקים, שאין להם עבודה, הם יושבים בבית.

<מרטין וילר: עכשיו, האם יש לכם מענה לזה?

<מרטין וילר: אני לא יודע, אני יכול לדבר על זה עם משרד החינוך, יכול לדבר על זה עם קדימה מדע, בשורה התחתונה, אנשים יושבים בבית ואין להם משכורת, אין להם.

<מרטין וילר: אפס.

<מרטין וילר: וזה לא אחד וזה לא שניים - - -

איילת נחמיאס ורבין: רגע, אבי, תחדד רגע.

איילת נחמיאס ורבין: מורים שמועסקים על ידי קדימה מדע ולא קוראים להם לתת שירות?

<מרטין וילר: בדיוק.

<מרטין וילר: יש בעיה כרגע, לצד המשא ומתן שאנחנו מנהלים עם קדימה מדע.

<מרטין וילר: שאגב, המאבק הוא לא בקדימה מדע, אנחנו כן רוצים שהמצב ישתפר ואין לנו שום אינטרס שקדימה מדע תוחלף, זה חשוב להגיד את זה.

<קריאה: מה הססטוס שלהם, של האנשים האלה שיושבים בבית?

<קריאה: זה כוננים?

<מרטין וילר: האנשים שיושבים בבית זה אנשים שהם - - - קודם כל, קדימה מדע לא מפסיקה לפרסם הודעות דרושים, לא מפסיקה, מגייסים גיוסי יתר.

<מרטין וילר: אנשים שהם עובדים ותיקים של קדימה מדע יושבים בבית בלי עבודה בזמן שבמקביל אליהם מגייסים עוד עובדים.

יעקב מרגי: שאלה, ידוע שקדימה מדע יש לה עוד ענפים אחרים מעבר לילדים חולים.

<מרטין וילר: מחפשים עובדים לתכנית שלבים, מדברים רק על תכנית שלבים.

<מרטין וילר: יש מודעות דרושים שמפורסמות בכל מיני אתרים, אפשר להראות לכם את זה, שדרוש מורה פה, דרוש מורה שם, כשיש בפועל אנשים שיחכו שיתקשרו אליהם ולא מתקשרים אליהם.

יעקב מרגי: קדימה, שאלה.

יעקב מרגי: יש לכם אינטרס להעסיק עובדים - - -

<אבי זיו: זה בדיוק מה שאני רוצה - - -

יעקב מרגי: אבל אתה לא יודע מה אני הולך לשאול, איך אתה יודע לענות לי?

<אבי זיו: אני יודע.

יעקב מרגי: אתה לא יודע.

יעקב מרגי: גם אם אתה יודע, צניעות קצת.

יעקב מרגי: יש לכם עניין או אינטרס ששעות ההעסקה של המורים האלה יהיו נמוכות?

יעקב מרגי: מה אכפת לכם שיהיו 180 שעות?

<אבי זיו: אני רציתי להגיד בעניין הזה, ברשותך, אדוני היושב ראש, שאם מישהו יכול לתת לי סיבה אחת למה, אם יש לי 250 מורים, נניח, והם כולם יכולים ומוכנים לעבוד על פי הפריסה שאני נדרש, על פי המקצועות שאני נדרש, על פי תחומי הדעת, הגילאים, ההתאמה לכל תלמיד ותלמיד והפיזור הגאוגרפי, מדוע עלי ללכת לגוף - - -

יעקב מרגי: תענה לי אתה.

<אבי זיו: אני אענה לך.

יעקב מרגי: בבקשה.

<אבי זיו: אל"ף, יש הרבה מאוד מורים שנניח גרים באיזור המרכז, בתל אביב, ואתה רוצה לשבץ לו ילד בפתח תקווה, הוא אומר לך אני לא נוסע לפתח תקווה, מה זה מאלץ אותך?

<אבי זיו: לגייס מורה בפתח תקווה.

יעקב מרגי: שיהיה לך פול של מורים.

<אבי זיו: כן.

<אבי זיו: עלות הגיוס שלי למורה נעה בין 1,500-2,000 שקלים לגיוס, אני לא צריך את זה.

<קריאה: אבל אם היה לו מעמד קבוע הוא היה נוסע לפתח תקווה.

<קריאה: אין לו מעמד קבוע.

<אבי זיו: רגע, סליחה.

יעקב מרגי: זה לא חד משמעי.

<אבי זיו: אני לא יודע לגבי מעמד קבוע או לא - - -

יעקב מרגי: אתה צודק, אבל לא חד משמעי.

<מרטין וילר: אבל המורים אומרים שזה נכון, הם היו מוכנים לעשות את זה.

יעקב מרגי: סליחה, אנחנו באמצע רשות דיבור של כוח לעובדים, נכון?

יעקב מרגי: קודם כל אני רוצה לקדם בברכה את האורחות והאורחים שלנו.

יעקב מרגי: מאיפה אתם?

<קריאה: מבת ים.

יעקב מרגי: ברוכים וברוכות הבאות ונמשיך עם הדיון שלנו, בבקשה.

<אבי זיו: אז אני אומר, ברור שאין לנו אינטרס לגייס מורים, אין לנו.

<אבי זיו: אי אפשר להשוות את מה שהיה ב"טללים" למה שיש היום, כי היום אנחנו נדרשים גם לטפל בחינוך המיוחד.

<אבי זיו: כל הנושא של הפרא-רפואי, המסייעים החינוכיים, זאת המציאות של המכרז.

<אבי זיו: עכשיו אני אגיד לך יותר מזה.

יעקב מרגי: אני יכול לשאול שאלה?

יעקב מרגי: אתה לא חייב לענות לי, אבל תענה.

יעקב מרגי: אם המשק סגור ובקדימה מדע הילדים חולים, אתה גירעוני או רווחי?

<אבי זיו: מה זאת אומרת?

<מוטי דותן: מאוזנים - - -

יעקב מרגי: מה, אתה לא מבין עברית?

יעקב מרגי: אני אשאל אוריינות ואסביר?

<מוטי דותן: אני אענה, אסור לנו להרוויח, אין דבר כזה - - -

יעקב מרגי: אתה לא מרוויח.

איילת נחמיאס ורבין: אסור לו להפסיד, לא רק שאסור לו להרוויח, אסור לו גם להפסיד.

איילת נחמיאס ורבין: אסור לו להיכנס לגירעונות.

יעקב מרגי: איילת, תאמיני לי, אם אני אשאל אותו בצורה עדינה האם אתה מגייס, אני רוצה שהוא יגיד לי ההיפך, אני גם מגייס.

<מוטי דותן: אנחנו אפילו מגייסים תרומות - - -

<אבי זיו: לפני חודשיים הקמנו קרן סיוע בסך שני מליון שקלים למימון צרכים לילדים.

יעקב מרגי: תודה.

יעקב מרגי: כוח לעובדים, תמשיך.

<עומר שכטר: אני רק רוצה להתייחס לעניין של - - -

יעקב מרגי: מי זה אני?

<עומר שכטר: שמי עומר שכטר, אני מכוח לעובדים, מלווה את הוועד למעשה כמעט מראשית הקמתו והאמת שגם נקשרתי עמוקות במהלך השנה האחרונה למסירות של המורים האלה, למידת המחויבות שלהם לתפקיד שלהם וגם לדברים שמלווים אותם במהלך התפקיד, כמו למשל מקרי מיתה של תלמידים.

<עומר שכטר: זה קורה, זאת אומרת, מדובר פה בתלמידים חולים וזה קורה ויש פה, לדעתי, חבר הכנסת גילאון דיבר על זה קודם, יש פה התמסרות נפשית לפעמים אפילו יותר גבוהה משל כל מורה בבית ספר, והדבר הזה, לדעתי צריך גם להתייחס אליו.

<עומר שכטר: אבל בראש ובראשונה לעניין - - -

יעקב מרגי: סליחה.

יעקב מרגי: ביום ראשון הייתי בסיור בבית ספר לילדים אוטיסטים בתפקוד נמוך פה בירושלים, חזרתי חולה.

יעקב מרגי: לא יכולתי להמשיך לתפקד.

<עומר שכטר: יושב ראש הוועדה, בעניין גיוס המורים החדשים.

<עומר שכטר: התופעה הזאת היא תופעה שאולי נתתם לה את ברכתכם, ואני אומר שזה דבר שאולי לא היה צריך לעשות ואולי צריך לעשות איזשהי חשיבה מחודשת, משום שהדבר הזה, אל"ף, הוא תופעה חדשה יחסית, לפי הדברים שאני חושב שהמורות חוות ואני חווה.

<עומר שכטר: יש פה מורים שהיו מוכנים לנסוע גם יותר רחוק ממקום מגוריהם והם גם עושים את זה, נוסעים יותר רחוק ממקום מגוריהם כדי ללמד תלמידים, אפשר לעמוד בתנאי המכרז ובכל זאת לשמור על היקפי תעסוקה של מורים.

<עומר שכטר: יש כאן מורים שפשוט ירדו היקפי התעסוקה שלהם.

<עומר שכטר: אנחנו מדברים למשל על תחלופה של מורים באזור ירושלים, שאנחנו בדקנו, ישנה תחלופה של למעלה מ- 60% - - -

יעקב מרגי: יזומה?

<עומר שכטר: אני לא יודע אם יזומה או לא - - -

יעקב מרגי: לא, עומר.

יעקב מרגי: עם כל הכבוד, הסימפתיה והאמפתיה לזכויות עובדים ותנאי העסקה, כשאתה מטיח פה בוועדה ואומר דברים, אתה בא לייצג עובדים, אז או שתמקד את זה, אם תבוא ותגיד לי, תקשיב, יש להם מגמה של כל שלושה חודשים להעיף עובדים, תאמין לי, הם לא היו במכרז עוד חודש, אני אשב על רחל אברמזון ואני אשגע אותה ואני ארדוף אותה עד שהיא תפוצץ - - -

<עומר שכטר: כבוד היושב ראש, אני רוצה - - -

יעקב מרגי: שים לי את הדברים על השולחן, אל תגיד לי "אני לא יודע ממי".

<עומר שכטר: אני שם את הדברים על השולחן ואני אומר - - -

יעקב מרגי: - - זה יכול להיות מנטיה שאני יודע שהרבה מורים ומורות היום רוצים רק שליש משרה.

יעקב מרגי: אתה יודע שיש הרבה?

יעקב מרגי: לכן אני מבקש אותך, כשאתה אומר דברים, שים אותם על השולחן.

יעקב מרגי: תאמין לי שיש לי עוד ארבעה דפים של נושאים לדון בוועדת החינוך, ואני דוחה ודוחה ואנחנו עושים שלושה דיונים והיום, שזה יום קצר, אנחנו עושים שני דיונים.

יעקב מרגי: אני ב- 11:00 חייב לסיים כי יש לי עוד דיון, אז תבין, יש פה זמן יקר של הציבור.

יעקב מרגי: שים את הדברים על השולחן.

<עומר שכטר: אז בוא אני אביא את הדברים.

<עומר שכטר: אנחנו עברנו מורה מורה ודיברנו עם מורה מורה, ועשינו טלפונים למורים ואני חושב שאופן ההעסקה הזה יוצר בסופו של דבר גם הוא את התחלופה הזאת.

<עומר שכטר: יש כאן לדעתי במכוון, תופעה שצריך לשים אליה לב שבסופו של דבר, יש כאן העסקה של למעלה מ- 150 מורים מעבר לתנאי המכרז, מה שיוצר מצב בו המורים שנמצאים עכשיו בפרויקט שעבדו בעבר בהיקף של קרוב ל- 100%, 90%, 80% משרה, היום עובדים באחוזי משרה הרבה יותר קטנים בסופו של דבר, בהיקפי שעות הרבה יותר נמוכים ולא אחוזי משרה.

איילת נחמיאס ורבין: אני רוצה להיות קצרה.

איילת נחמיאס ורבין: כיוון שאני בטוחה שגם איציק וגם מיכל עסקו בנושא זכויות המורים, וכיוון שאני מזדהה לחלוטין עם מה שאמרתם אני אדלג על הפרק הזה, אני רוצה להתעסק בעניין של מה מקבלים הילדים החולים ומה קדימה מדע עושה כדי שלמורים יהיו כלים אמיתיים וזה לא רק - - -

יעקב מרגי: איילת, זה לא הדיון.

איילת נחמיאס ורבין: רגע - - -

יעקב מרגי: יש לי עשר דקות נטו כשמהות הדיון זה תנאי ההעסקה.

איילת נחמיאס ורבין: אבל אני רוצה להגיד לך שבעיני, יכולת להקנות את השירות לילדים החולים, בעיני זה חלק מתנאי ההעסקה.

איילת נחמיאס ורבין: המורים האלה, שמשרה מאוד מורכבת ורגשית גם, כמו שציינת, מוטלת על הכתפיים שלהם, הם צריכים גם לקבל את הכלים הטכנולוגיים, וכמובן, לכן אמרתי, אני מדלגת על הנושא של תנאי התעסוקה, יעקב, בגלל שזה באמת חיוני, מתכניות פדגוגיות דרך כלים אמיתיים כדי להנחות את המורים.

איילת נחמיאס ורבין: אני אומרת לך, יעקב, זה חלק מהעניין.

יעקב מרגי: אני רוצה להשאיר זמן למשרד החינוך להשיב לטענות.

<קריאה: איילת, חדוות יצירה - - -

איילת נחמיאס ורבין: אבל יעקב, ברגע שהם מקבלים רק עבור שעת ההוראה בפועל, אם הם בכלל לא זוכים שיזמינו אותם, מאיפה אנחנו רוצים שהילדים יקבלו את השירות?

יעקב מרגי: שאלה.

יעקב מרגי: עכשיו שאלת.

איילת נחמיאס ורבין: אבל הייתי מגיעה לזה, ידידי, גם קודם.

יעקב מרגי: סליחה, לחץ הזמנים.

יעקב מרגי: זוהר, בבקשה.

זוהיר בהלול: אני אחזור למקורותיי ואדבר מהר.

זוהיר בהלול: אז באמת, מקור הבעיה הוא בהפרטה קטלנית ואני חושב שבאמת בעניין הזה יש לנו בעיה.

זוהיר בהלול: אני, למען ההגינות והגילוי הנאות אומר לך, אדוני היושב ראש, שאני התלוותי לאחד מהביקורים שהיו.

זוהיר בהלול: הביקור היה מרשים - - -

יעקב מרגי: אני סירבתי להצטרף לביקור הזה.

זוהיר בהלול: הביקור היה מרשים, אבל אתה יודע, אנחנו הרי חיים בתוך קהילתנו ואני כבר מקבל תלונות ממורות והבעיה בתלונות האלה היא שהמורות לא רוצות להזדהות.

זוהיר בהלול: מה אווירת הפחד הזו?

זוהיר בהלול: יש אווירת פחד שמא לא יקבלו עבודה.

זוהיר בהלול: עכשיו, הבעיה היא ידועה, פחות או יותר.

זוהיר בהלול: דיברתם על גיוס יתר, צריך להרחיב את היקפי העבודה והשוואת תנאים והעניין הזה של ההכרה במורים האלה, אין להם הכרה ולכן - - -

יעקב מרגי: דירוג השכר, איך אתם מגדירים אותם בתנאי שכר?

<אבי זיו: אנחנו משלמים את השכר על פי תנאי המכרז, 65 שקלים - - -

יעקב מרגי: מה כתוב?

יעקב מרגי: אתה יודע, הסמנטיקה במדינת ישראל, 80% מהמאבקים הפוליטיים בכנסת, בבניין הזה, הם על סמנטיקה.

יעקב מרגי: 80%, והייתי צנוע.

<אבי זיו: עכשיו מה הבעיה?

יעקב מרגי: בתלוש, מה כתוב להם?

<אבי זיו: שעות הוראה כפול מספר השעות, כפול 65 שקלים.

יעקב מרגי: מעמד, תפקיד?

<אבי זיו: יש לנו עובדי הוראה, יש לנו מטפלים פרא-רפואיים, מסייעים חינוכיים - - -

יעקב מרגי: תודה.

יעקב מרגי: אז הכרה כמורים, יש להם?

<אבי זיו: בוודאי.

זוהיר בהלול: אני ממש אסיים, אפשר?

יעקב מרגי: בבקשה.

זוהיר בהלול: אין להם אפילו זכות למאבק יוניוניסטי, מה שבדרך כלל איציק שמולי מטפל בעניינים האלה.

זוהיר בהלול: איך יכול להיות שמדינת ישראל, בעלת הגוון הסוציאל דמוקרטי, בעלת ההגנה על העובד, לא מאפשרת לאנשים האלה להגן על עצמם?

יעקב מרגי: הם מאוגדים.

זוהיר בהלול: לא, אבל הם לא מקבלים את ההגנה, לדעתי אין להם למי לפנות.

יעקב מרגי: למה?

יעקב מרגי: הם מאוגדים.

יעקב מרגי: אתה יודע מה זה כוח לעובדים?

יעקב מרגי: הם יהפכו להיות יותר מפחידים מההסתדרות החדשה.

זוהיר בהלול: אם יש אני מבסוט, אבל אני מקבל דיווחים שהם לא מקבלים הגנה.

איציק שמולי: אבי, אני רוצה לשאול אותך איפה אתם עומדים ביחס לא רק לטענות שהעלו עומר ומרטין, אלא ביחס לעניין של המשא ומתן, כי העמדה העיקשת שלכם - - -

יעקב מרגי: לא קיבלתי עדיין תשובה על המשא ומתן.

איציק שמולי: העמדה שלכם לאורך הדיון היא "יש מכרז ואנחנו עומדים במכרז".

איציק שמולי: אז לפי מה שאני מבין, מה שמשתמע מהדברים שלכם, זה שבכלל אתם כופרים בעצם זה שצריך להיות משא ומתן.

<אבי זיו: לא, יש משא ומתן.

איציק שמולי: על מה?

איציק שמולי: אם אתם אומרים שהכל זה לפי המכרז - - -

יעקב מרגי: בוא נשמע.

<אבי זיו: ראשית, אני רוצה לומר שכשהעובדים התאגדו וקיבלנו את המכתב מכוח לעובדים, בירכנו על ההתאגדות ואמרנו שאנחנו מוכנים לשבת לשולחן המשא ומתן וזה מה שאנחנו עושים.

<אבי זיו: בעוד חמישה ימים, ב-19 לדצמבר, יש דיון המשך.

<אבי זיו: נפגשנו כבר לפני כמה שבועות והתוויתי איזשהו עיקרון, שכדי לבוא בדרישות צריך גם להגיד מה אפשר לתת, וצריך שתהיה מחויבות הדדית.

<אבי זיו: אנחנו מוכנים להקשיב, אנחנו לא נגד המורים שלנו.

<אבי זיו: הם האנשים והם ההון האנושי - - -

יעקב מרגי: הזרוע הביצועית שלך.

<אבי זיו: בוודאי.

<אבי זיו: אין לנו משהו אחר.

<אבי זיו: אנחנו לא נגדם, אנחנו איתם.

<אבי זיו: עכשיו, אם שוב, מורה אומר לי "אני לא יכול לנסוע 10 קילומטרים מהבית שלי", אני חייב לגייס - - -

יעקב מרגי: אבי, רגע, סליחה.

יעקב מרגי: תודה רבה.

<קריאה: אנחנו רוצים לומר משהו, המורים, יש כאן עוד מורים שרוצים להגיב - - -

יעקב מרגי: אתם רוצים שנסיים ב-10:00 רק עם המורים?

יעקב מרגי: בלי שנשמע את משרד החינוך?

<קריאה: רק להגיב תגובה קצרה.

<אילנה יוחננוב: אבל אני רוצה רק לפנות למשרד החינוך.

יעקב מרגי: בבקשה, דברי.

יעקב מרגי: מי הדוברת?

<אילנה יוחננוב: אילנה.

<אילנה יוחננוב: אני מורה בפרויקט מ-2002.

<אילנה יוחננוב: אני רוצה לפנות בהקשר למה שנאמר, שקדימה מדע היא לא הכתובת, אבל קדימה מדע היא המעסיק הישיר שלנו, לכן אנחנו פונים אליהם.

יעקב מרגי: מבחינתך את צודקת, אבל אני צריך לדעת אל מי אני פונה.

<אילנה יוחננוב: אבל אני כן רוצה לפנות פה אל משרד החינוך.

<אילנה יוחננוב: משרד החינוך צריך להבין שאנחנו לא מורים סוג ב', אוקי?

<אילנה יוחננוב: וצריך להתייחס אלינו בהתאם ואולי להקצות קצת יותר משאבים כדי שנקבל את מה שמגיע לנו.

<אילנה יוחננוב: זה הכל.

יעקב מרגי: תאמיני לי, הייתי נותן לך לשבת פה.

יעקב מרגי: הגעת למסקנה שהגעתי אליה.

יעקב מרגי: אוקי, תקשיבו.

יעקב מרגי: אמנם נמצאת איתנו רחלי אברמזון, שהיא מנהלת אגף החינוך המיוחד, כמעט אמרתי אגף החינוך החרדי, ורווית להב, שהיא מדריכה ארצית באגף חינוך מיוחד.

יעקב מרגי: אני רוצה לדבר על ביזנס, כסף, על מכרזים.

יעקב מרגי: אתם יודעים כבר לדבר על המכרז?

<רוית גולדנר להב: אנחנו נדבר על המכרזים, גם.

<רוית גולדנר להב: קודם כל אני רוצה - - -

יעקב מרגי: רגע, רגע.

יעקב מרגי: לפני שאת רוצה, את לא רוצה כלום, אני אגיד לך מה תרצי.

יעקב מרגי: אין לנו הרבה זמן.

יעקב מרגי: רגע, אני אומר במקומך את מה שאת רוצה בהרצאה.

יעקב מרגי: אני אומר לכם, רבותי.

יעקב מרגי: בשנתיים האחרונות שאני מכהן כיושב ראש ועדת החינוך, התרבות והספורט, אני רוצה להגיד לכם שמדינת ישראל משקיעה, לא תשמעו הרבה חברי כנסת שאוהבים לפרגן לממסד, משקיעה הון עתק, והלוואי ויהיה עוד יותר ואנחנו לא חסרים עובדים שמשקיעים בחינוך.

יעקב מרגי: וגם הפתיחות לגבי כל מה שקשור לחינוך המיוחד, צרכים מיוחדים, יש פתיחות, זה סעיפי תקציב ללא תקרה.

יעקב מרגי: ומי שיודע, בניהול משרדי ממשלה ובניהול מנגנונים, יודע שבכל סעיף תקציבי צריכה להיות תקרה.

יעקב מרגי: במשרד החינוך הסוגיות האלה, ככל שנדרשים, בדינמיקה, שם אין תקרה, זה הולך לפי הצורך ואני שמח שאני לא שמעתי בשנתיים האחרונות "לא נתנו כי נגמר התקציב" - - -

<קריאה: ורחלי אברמזון.

יעקב מרגי: רחלי אברמזון חושבת שאם היא כזו עדינה ונחמדה אנחנו לא נטיח בה - - -

<קריאה: היא צריכה להדליק משואה ביום העצמאות ואתה בקואליציה - - -

יעקב מרגי: רחלי, אם אני אמליץ עליה זה יקטין את הסיכויים שלה.

יעקב מרגי: רחלי, אני בא ואומר.

יעקב מרגי: הוצג מצב שקדימה מדע אומר תקשיב, אתם יושבים פה ודורשים ממני לעמוד במטלות שלי, ואתם יודעים מה?

יעקב מרגי: גם לפי מה שטענתם ולא נשמע, אבל המוזיקה אמרה, גם בדיונים שהייתי פה נדרשתי לעשות מעל ומעבר, שלא כתוב במכרז, כדי לא להגיע למצב שאני לא עומד ביעדים.

יעקב מרגי: היום אנחנו נתקלים במצב, ובצדק, באה מורה ואומרת תקשיב, אני נכנסת לעבוד כדי לפרנס, גם יש לי הנאות וגם שליחות וגם זה, אבל גם צריכה קודם כל לפרנס.

יעקב מרגי: נכון, אני חתומה על חוזה עם קדימה מדע, לפי קריאות ולפי מה שאני עושה ולפי הצרכים, אבל ככל שמגייסים מורים יותר, שעות ההעסקה שלנו יורדות.

יעקב מרגי: זה דבר אחד.

יעקב מרגי: דבר שני, גם אם יורדות, אין לי ודאות שמה שירד היום בחודש הבא לא יירד יותר.

יעקב מרגי: אין לי ודאות, אין לי - - -

<רחלי אברמזון: ביטחון תעסוקתי.

יעקב מרגי: אין לי ביטחון תעסוקתי.

יעקב מרגי: מצד אחד.

יעקב מרגי: מצד שני, אנחנו שומעים שערך שעה הוא 65 ש"ח לשעה.

יעקב מרגי: אני לא יודע להגיד לך, אני לא מכיר את סולם השכר של המורים ושל המורות, אתם יודעים מה?

יעקב מרגי: ניסיתי ללמוד תלוש של מורה, תאמינו לי, יותר קל להוציא תואר שני בפילוסופיה, ואני איש שכר.

יעקב מרגי: בגילוי נאות, המקצוע הקודם שלי לפני ש"נדפקתי" בפוליטיקה, היה איש שכר ואת כל דירוגי השכר אני יודע.

יעקב מרגי: יכולים להיות שלושה ארבעה מרכיבים, אבל תלוש שלם שאני לא מבין מה.

יעקב מרגי: כדי לסבך את העניינים.

יעקב מרגי: יכול להיות שתבואי ותאמרי לי, תקשיב, 65 שקלים, עשינו את זה לפי - אני רוצה לדעת לפי מה, דבר אחד.

יעקב מרגי: האם לא לקחתם בחשבון את אופי ההעסקה הזה, שלו יצויר שמחר יש משהו באקלים הישראלי שאין יותר ילדים חולים או שהכמות ירדה, אנחנו נברך על זה, נכון?

יעקב מרגי: לציבור הזה צריך להיות איזשהו מקדם.

יעקב מרגי: לקחתם את המקדם הזה של האי ודאות.

יעקב מרגי: אני יודע שפעם נתנו תוספת רטיבות, תוספת רעש, אם עבדת במקומות רטובים, עד היום ההסתדרות הוסיפה, יכול להיות שצריך לחשוב גם בגילום של ערך השעה את אי הוודאות הזו של הפן התעסוקתי.

יעקב מרגי: רחלי, אני מקווה שלא סיבכתי אותך כי אני באמת רוצה שנצא פה עם איזה משהו שירגיע את העובדים.

<קריאה: אבל למה משהו להרגיע כאילו שאנחנו מקבצי נדבות?

<קריאה: רוצים זכויות כמו שיש לכל מורה אחר - - -

יעקב מרגי: רגע, גברתי.

יעקב מרגי: אני בחרתי לך איך להתבטא?

יעקב מרגי: זה הסגנון שלי.

יעקב מרגי: את רוצה לחנך אותי?

יעקב מרגי: אחרי הדיון בבקשה.

יעקב מרגי: אני רוצה שתרגיעי.

יעקב מרגי: הם באו מוטרדים ואני רוצה שתרגיעי.

יעקב מרגי: מי שרוצה ללטף את זה בסמנטיקה, אמרתי לך, 80% מהדיונים פה בבית הזה זה סמנטיקה.

יעקב מרגי: בבקשה.

זוהיר בהלול: רק משפט אחד, אדוני היושב ראש.

זוהיר בהלול: יש לי תחושה שאנחנו מכניסים את העניין הזה לאזור הדמדומים.

זוהיר בהלול: באמת.

זוהיר בהלול: זו כבר פעם שניה או שלישית - - -

יעקב מרגי: רביעית.

זוהיר בהלול: צריך פה להילחם בשביל האנשים.

יעקב מרגי: מה להילחם?

יעקב מרגי: אתה יודע על מה להילחם?

יעקב מרגי: זוהיר, אנחנו שמנו על השולחן.

יעקב מרגי: מאחר והערת אני אשיב לך, כשבא לי נושא, מסמך, יכולתי לא לשים אותו על השולחן, כי קדימה מדע יצאה לי מהאוזניים והבעתי את דעתי בפני הפונים, בפני הפונות, בפני הארגון, בפני משרד החינוך.

יעקב מרגי: פתאום באה לי הסוגיה של העובדים, לא של ההורים ולא של הילדים החולים.

יעקב מרגי: אמרתי, העובדים, אלי אלאלוף, אתה לא היית פה, אמרתי את זה בפתיחה, אלי אלאלוף אומר לי זה מורכב, עם חינוך, עם זה, תעשה את זה אתה, ולקחתי.

יעקב מרגי: כשאני בא ומקבל את המסמך של כוח לעובדים, תפרגן לעצמך שיו"ר ועדה לקח את המסמך שלך וקיים דיון.

יעקב מרגי: לא חבר כנסת, לא כלום, לקחתי את זה ושמתי את זה בלו"ז שלי הצפוף.

יעקב מרגי: רבותי, הכותרות הן שכר נמוך על בסיס שעתי, פגיעה קשה בשכר באמצעות גיוסי יתר, כמות בלתי נתפסת של למעלה מ-60% מורים ומורות בירושלים בתחלופה, היעדר הכרה במעמד מקצועי כמורים ומורות, גרירת רגליים בניהול משא ומתן.

יעקב מרגי: נגענו בנקודות האלה.

יעקב מרגי: דוגרי, אני יודע שזה לא פוליטקלי קורקט, שאני אבוא ואומר, חיפשתי בפינצטה איפה אני בא עכשיו להיכנס בקדימה מדע, הנה אני אומר לכם, לא מצאתי.

יעקב מרגי: זה תפקידו של היושב ראש, לברר את המוץ מהתבן.

<קריאה: בגלל שאלו תנאי המכרז?

יעקב מרגי: רגע.

יעקב מרגי: זה לא נוח, אי אפשר להוציא כותרות מהדיון הזה, אבל מה לעשות?

יעקב מרגי: לא מצאתי.

יעקב מרגי: לכן אני פונה אל משרד החינוך ובאתי ואמרתי, איך אני יכול לעזור למורים האלה בגלל אופי ההעסקה.

יעקב מרגי: יש פה - - -

<עומר שכטר: ובתנאי המכרז לגרור רגליים?

יעקב מרגי: סליחה, הוא אמר לך שהוא לא גורר רגליים.

יעקב מרגי: תבוא עוד שבוע-שבועיים ותגיד לי - - -

<עומר שכטר: אני כבר שנה במשא ומתן הזה, אני יכול להגיד לך - - -

יעקב מרגי: עומר, אתה מפריע לי.

יעקב מרגי: הבן אדם אמר, אבי, נכון?

<אבי זיו: כן, אדוני.

יעקב מרגי: נקב בתאריך ואמר שתהיה עוד פגישה.

יעקב מרגי: תבוא ותראה שהוא רימה אותי, תאמין לי, תפגע לי באגו שלי, תראה מה אני עושה.

יעקב מרגי: אבל, רבותי, צריך לשים את העובדות על השולחן.

<עומר שכטר: מכיוון שזו לא הפגישה הראשונה - - -

יעקב מרגי: תנו למשרד החינוך.

יעקב מרגי: אתה לא ברשות דיבור.

יעקב מרגי: תתמסד.

יעקב מרגי: לא יודע באיזה ועדות אתה מדבר, פה אין דבר כזה.

יעקב מרגי: בבקשה, רחלי.

<רחלי אברמזון: תראו, אני רוצה קצת להחזיר אותנו לאחור לגבי העניין של המכרז.

<רחלי אברמזון: המכרז הזה הוא מכרז שהתנהל כדת וכדין, מכרז שפורסם והיה נתון להערות הציבור והיה כאן דיון ארוך, משמעותי, ובעקבות כל ההמלצות שהתקיימו, בעקבות כל הדיונים וההמלצות שהתקיימו גם בוועדה המכובדת הזאת לפני כשנתיים וחצי, אני זוכרת שעם כניסתי לתפקיד זה מה שחיכה לי על השולחן, נושא המכרז הזה, המכרז עבר את כל התיקונים ואת כל ההשגות שגם חברי הכנסת המכובדים העירו עליו ויצא מכרז כדת וכדין.

<רחלי אברמזון: אז כרגע זה נתון, המכרז הזה לא פתוח לשינוי.

<רחלי אברמזון: הוא יכול, אולי, לבוא לדיון נוסף - - -

יעקב מרגי: אין כאן נקודת שבר שאולי תיתן לך מחשבה שניה?

<רחלי אברמזון: מה?

<רחלי אברמזון: סליחה?

יעקב מרגי: את לא מזהה נקודת שבר?

<רחלי אברמזון: רגע, אז אני רוצה לומר, נקודת השבר הראשונה, בפעם הראשונה שפנו אלי, פנה אלי מורה.

<רחלי אברמזון: בהתחלה זה היה בעילום שם, אחר כך היה מי שפנה אלי בצורה ישירה, וביקש לדון בתלוש השכר שלו ולראות שאכן לא בדיוק הייתה פרשנות זהה ודומה למה שהתכוון משרד החינוך או הזכיין בעת התשלום, נכנסה בדיקה, ביקורת יסודית של המשרד עם שיתוף פעולה מלא של קדימה מדע, ישבנו, סידרנו, היום המורים קיבלו את כל מה שהגיע להם על פי תנאי המכרז, כשיש כאן בפירוש סעיף שמדבר על הקפדה על דיני עבודה במדינת ישראל.

<רחלי אברמזון: זאת אומרת, את כל הביטוח הפנסיוני אם צריך, תגמולים כאלה ואחרים, הכל מגובה - - -

יעקב מרגי: מה זה אם צריך?

<רחלי אברמזון: רגע.

איילת נחמיאס ורבין: מה זה אם צריך, רחלי?

איילת נחמיאס ורבין: ביטוח פנסיוני את אומרת - - -

<רחלי אברמזון: רשום, אז אני אגיד - - -

יעקב מרגי: רחלי, ה"אם צריך" יצא לך.

יעקב מרגי: זו חובה.

<רחלי אברמזון: לא, את כל מה שצריך בהתאם לדיני העבודה במדינת ישראל, אז זה קודם כל.

<רחלי אברמזון: ואני שמחה לומר שבאמת הגענו לאיזשהו מצב של יישור קו.

<רחלי אברמזון: לגבי העתיד, אם יצטרכו לשבת בדיונים כאלה ואחרים, אז באמת אנחנו נשב ונבדוק ונראה.

איציק שמולי: חברים, אני רוצה לשאול משהו - - -

<רחלי אברמזון: רק רגע, רק שניה, בבקשה.

יעקב מרגי: שאלה לחבר הכנסת שמולי.

איציק שמולי: הרי עיקר הטענות שעלו פה, בסוף קדימה מדע אומרת, אני עומדת בתנאי הסף של המכרז.

איציק שמולי: אז אולי, כשכבר הגעת לחלק של לדבר על העתיד, שאנחנו מסתכלים קדימה, אולי צריך להרים את תנאי המכרז?

<רחלי אברמזון: יכול להיות.

איציק שמולי: ביוזמה שלכם.

<רחלי אברמזון: לכן אני אמרתי, אנחנו בשלב הזה נמצאים בתוך המכרז.

<רחלי אברמזון: אנחנו אחרי זה נשב ונסתכל על זה, אבל אני רוצה רגע - - -

איילת נחמיאס ורבין: לא, רחלי, אבל אתם חייבים להבין שבסופו של דבר השבר של המורים לחלוטין קשור לילדים ולרמת הטיפול בהם.

<רחלי אברמזון: אז רגע, אני כן רוצה להכניס כאן עוד משהו.

<רחלי אברמזון: תראו, המכרז הזה - - -

יעקב מרגי: רגע, רחלי, שאלה.

יעקב מרגי: אני לא רוצה להרים את הקול, מתי המכרז החל עם קדימה?

יעקב מרגי: מתי ההתקשרות החלה?

<רחלי אברמזון: בינואר 2015.

יעקב מרגי: 2015.

יעקב מרגי: מתי היא מסתיימת?

<רחלי אברמזון: 2018.

<רחלי אברמזון: אנחנו מחדשים - - -

יעקב מרגי: ינואר 2018.

יעקב מרגי: את מבינה שבמהלך 2017 נידרש להערכה, נכון?

<רחלי אברמזון: כן.

יעקב מרגי: את תשקלי את ה - - -

אילן גילאון: למה אתם צריכים את קדימה מדע?

אילן גילאון: בשביל מה?

אילן גילאון: למה הם הגורם המתווך?

<רחלי אברמזון: זה דיון אחר, באמת.

<רחלי אברמזון: אבל אני כן רוצה ברשות

<רחלי אברמזון: כם בבקשה כן להתייחס ולומר - - -

יעקב מרגי: את יודעת מה, בכל זאת תידרשי לשאלה של אילן.

יעקב מרגי: שקלתי זאת.

יעקב מרגי: למה שמשרד החינוך לא ישקול להעסיק?

יעקב מרגי: וזה לא הוגן מצידי לומר לך את זה, את יודעת למה?

יעקב מרגי: כי כשהרשויות המקומיות הפריטו את החינוך העל יסודי זה עבר בשקט, לא שמעתי "זה לא היה טוב", "זה פשע".

יעקב מרגי: לא שמעתי אף חבר כנסת שקפץ, כי זה שלטון מקומי.

יעקב מרגי: אתם יודעים שרוב החינוך העל יסודי היום הוא בידיים של - - -

איילת נחמיאס ורבין: אבל לא בגלל זה, זה בגלל שהכנסת הייתה שונה, היום זה לא היה קורה.

אילן גילאון: אדוני, הדבר היחיד שלא הוגן זה לא הוגן לשאול את השאלה הזאת, רחלי, זה לא הוגן.

<רחלי אברמזון: זאת חשיבה אחרת שצריכה להיות, אבל אני בבקשה רוצה כן להתייחס על הסוגיה הזאת של המכרז הזה - - -

יעקב מרגי: דקתיים לסיום הדיון.

<רחלי אברמזון: המכרז הזה הוא מכרז מאוד רגיש ולי חשוב להסביר, עם כל ההערכה שיש לי, באמת, למורים.

<רחלי אברמזון: דיברו כאן על זה שיש אינפלציה ויש יותר מורים מועסקים וכולי, אבל כשאנחנו נדרשים במסגרת השירות חובה הזה שצריך לקיים, אני מבחינתי זו זכות גדולה לקיים אותו, אוקי?

<רחלי אברמזון: אז במסגרת הזאת, כשצריך לתפור חליפה וצריך להביא מורה למתמטיקה 5 יחידות לתלמידה בסכנין, לתלמידה במטולה, לתלמידה בקרית שמונה, לא תמיד זה מסתדר עם המלאי או המצאי של המורים הקיימים ולפעמים צריך לעשות.

<רחלי אברמזון: ואני רוצה לומר לכם שאני, למשל, נמצאת בקשר ישיר מאוד גם עם ההורים בפניות ישירות שהן כמובן תמיד בשיח עם קדימה מדע - - -

<אבי זיו: אני יכול להעיד על זה שעוד לא הייתה פניה אחת ישירה כזאת שהיא לא - - -

<רחלי אברמזון: ואז אני נתקלתי בחודש האחרון בפניות הורים, ויסלחו לי המורים, כי אני בטוחה שלא מדובר באנשים שיושבים פה, אבל אומרת לי אמא שהגיעה מבאר שבע לירושלים לפגישה, והיא אומרת לי כך: הילדה שלי לא מתחברת למורה, היא לא מתחברת אליו, ומה אני עושה עכשיו?

<רחלי אברמזון: עכשיו, זה האדם שהיא פוגשת פעם אחת, פעמיים בשבוע, 8 שעות שבועיות, ואם היא לא מסוגלת לשבת ובאמת ללמוד עם אותו אדם שיושב מולה, אז יש כאן בעיה.

<רחלי אברמזון: הנושא הזה של לקחת באופן מכליל ולומר "יש יותר מדי מורים", המכרז הזה הוא מכרז שלא כדוגמת מכרזי הילה - - -

יעקב מרגי: תודה, שאלה אחרונה.

<רחלי אברמזון: לכן אני מבקשת שלא נתייחס - - -

יעקב מרגי: רחלי, למה לא אוהבים להקשיב לי?

יעקב מרגי: אני לא מבין.

יעקב מרגי: תודה.

יעקב מרגי: שאלה אחרונה ואני מסכם.

איציק שמולי: קודם כל בעניין של המצאי של המורים, אני מרגיש קצת לא נוח.

איציק שמולי: כי כשיש יותר מדי מורים, אנחנו פוגעים בשכר של המורים.

איציק שמולי: בדיון הקודם היו פחות מדי מורים ואז פגענו בילדים.

איציק שמולי: לכן אני לא יודע, אנחנו צריכים למצוא אולי, אדוני היושב ראש, איזשהי דרך קצת יותר מתוחכמת, אולי לא להסתכל על כל הפעילות של קדימה מדע, על כל המורים שקיימים שם, אלא לפי ענפים שבהם החברה הזאת מספקת שירות.

איציק שמולי: אבל אני רוצה לשאול אותך באופן ממוקד, רחלי.

איציק שמולי: קודם כל להגיד לך מילה טובה כי ביחס לטענות שעלו בדיון הקודם, לפחות בהקשר של מתן מענה לילדים, אז אני קיבלתי ממך מענה מלא, את זה ההגינות מחייבת לומר.

איציק שמולי: אבל אני רוצה לשאול אותך לגבי הדרישות הבאות, האם העמדה של משרד החינוך לנוכח מה שקורה הולכת להיות במכרז להעלות את השכר ולהתחיל לדבר על אי פיטורין בתקופת החופשות?

איציק שמולי: בהנחה שהמכרז ימשך ולא תהיה פליטה של העסקה ישירה של אותם מורים למשרד החינוך.

איציק שמולי: אם עוד פעם יתפרסם מכרז, האם העמדה שלכם תהיה להעלות את השכר ולהתחיל לדבר על שכר בחופשות או שאתם חיים בשלום עם המצב הנוכחי?

איציק שמולי: ורק עוד הערה קטנה, אני - - -

<רחלי אברמזון: תראה, אני לא יכולה לענות על השאלה הזאת כי אנחנו לא קיימנו דיון מחודש בנושא, אני מניחה שבעקבות הדברים שעולים כאן, אנחנו נשוב ונראה, אבל אני לא יכולה להתחייב היום ברגע זה.

איילת נחמיאס ורבין: רחלי, מתי תממשי את התכנית - - -

יעקב מרגי: הוועדה תקרא.

יעקב מרגי: רבותי, אנחנו גוזלים זמן מדיון של פרויקט הילה שהוא לא פחות חשוב.

אילן גילאון: אני חייב לדבר ב- 17 שניות.

יעקב מרגי: בבקשה.

אילן גילאון: נדמה לי שאנחנו כאן מחמיצים משהו.

אילן גילאון: אני פתחתי את הדיון ואמרתי שמורה לילד אחד הוא כמורה ל-30 ילדים, אני מכיר ומקבל את כל מקרי הקצה שאת מדברת עליהם, אני חושב שהיחס צריך להיות יחס משוכתב, לא תחכום ולא שום דבר.

אילן גילאון: לקחת את ההסכם הקיבוצי של המורים ושל משרד החינוך ולהעתיק אותו לכאן ושלום על ישראל ולא צריך יותר מזה.

אילן גילאון: ואם מורה לא מתאים, עושים גם - - -

יעקב מרגי: תודה רבה.

יעקב מרגי: כיוונת לסעיף האחרון בסיכום.

איילת נחמיאס ורבין: יעקב, מילה אחת.

איילת נחמיאס ורבין: הם שינו דברים תוך כדי - - -

יעקב מרגי: כל עוד אני כותב את יכולה לדבר.

איילת נחמיאס ורבין: בסדר, אז בגלל זה הרשיתי לעצמי.

איילת נחמיאס ורבין: תוך כדי חיי המכרז שינו כבר דברים, זאת אומרת, זה לא שהדברים הם סטטיים, ולכן אני אומרת, גם אם נותרה שנה מלאה למכרז, אני חושבת שיש דברים שצריך להידרש להם, רחלי, ואני אומרת עוד הפעם, זה מעבר לתנאי העסקה כי בסוף זה משפיע על מידת היכולת שלהם לתת לילדים החולים שירות.

יעקב מרגי: תודה.

יעקב מרגי: הוועדה מודה לכל חברי הכנסת והאורחים הנכבדים שהשתתפו בדיון, הוועדה מודה למשרד החינוך וקדימה מדע על המאמצים הרבים שהם עושים כדי שהחינוך לילדים חולים יתקיים כראוי.

יעקב מרגי: הוועדה קוראת לקדימה מדע למצוא את הנוסחה הנכונה שתביא למצב של איזון סביר בין עתודת המורים הנדרשת לבין הפגיעה המינימלית בשיעורי התעסוקה של המורים.

יעקב מרגי: הוועדה קוראת למשרד החינוך לעשות הכל לקראת פתיחת המכרז ב-2018 שתנאי השכר של המורים יהיו זהים להסכם השכר של המורים המועסקים במסגרת משרד החינוך והשלטון המקומי.

יעקב מרגי: תודה.

איציק שמולי: אני רוצה להוסיף עוד משהו אחד, אני מבקש שהמשא ומתן, אם יש - - לתחום אותו בזמן ולדווח לוועדה.

איציק שמולי: ודבר נוסף, רחלי, אני מבקש, לכשיתפרסם המכרז הבא, לא לסמוך על זה שאנחנו נקרא את התנאים בעיתון, אנא תעבירו את התנאים לידיעת חברי ועדת החינוך כדי שאנחנו גם נוכל להגיב עליהם.

יעקב מרגי: מקבל את שתי הנקודות הנוספות לדיון, תודה רבה.

יעקב מרגי: הישיבה נעולה.